
A N U N Ţ   -  23.09.2026*
(*conform art. 18 din HG 1336/2022, anunțul se publică cu cel puțin 15 zile lucrătoare inainte de data stabilită pentru prima probă a concursului pentru ocuparea unui post vacant)

CENTRUL JUDEȚEAN PENTRU ARTELE SPECTACOLULUI ȘI CULTURĂ ,,GEORGE CIPRIAN” BUZĂU, cu sediul in Municipiul Buzău, Aleea Castanilor nr. 1, județul Buzău organizează, la sediul instituției, concurs pentru ocuparea postului de execuție de natură contractuală, pe perioadă nedeterminată, cu respectarea prevederilor din H.G. nr. 1336/2022 pentru aprobarea Regulamentului-cadru privind organizarea si dezvoltarea carierei personalului contractual din sectorul bugetar plătit din fonduri publice: 

1 post de Șofer, studii medii, treapta I, cu o durata a timpului de lucru de 8 ore/zi, respectiv 40 de ore/săptămână, la Compartimentul Centrul Expozițional, Cultural și Turistic al județului Buzău

La concursul organizat pentru ocuparea unui post vacant pot participa persoanele care îndeplinesc condiţiile prevăzute de art. 14, art 15 si art. 16  din  Hotarârea nr.1336/2022 pentru aprobarea Regulamentului-cadru privind organizarea si dezvoltarea carierei personalului contractual din sectorul bugetar platit din fonduri publice si anume:

Condiții generale:

Poate ocupa un post vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:
    a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
    b) cunoaşte limba română, scris şi vorbit;
    c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
    d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
    e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
    f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
    g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
    h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

    Condiţiile specifice pe care trebuie să le îndeplinească persoana care participă la concursul pentru ocuparea unui post vacant stabilite prin fisa postului, la propunerea conducătorului compartimentului în care se află funcţia vacantă, conform statului de funcţii si anume:

· Studii de specialitate: medii absolvite cu diploma de bacalaureat.
· Vechime în muncă: minim 7 ani.
· Deținerea unui permis de conducere valabil, categoria B.
· Abilități, calități și aptitudini necesare: capacitate de evaluare, analiză și sinteză, spirit de observație, simț organizatoric, tact și discernământ, capacitate de a lucra sub presiunea timpului, capacitatea de a lucra în echipă, abilitate de comunicare, fluență și coerență în exprimare, operativitate, flexibilitate în gândire, receptivitate, profesionalism, sociabilitate, inițiativă, comportament adecvat, corectitudine în cadrul relațiilor de muncă.

Bibliografie și tematică:

Bibliografie:
1. O.U.G. nr. 57/2019 privind Codul Administrativ, Partea a VI – a, Titlul III - Personalul contractual din autorităţile şi instituţiile publice modificările și completările ulterioare;
2. Legea nr. 53/2003 – Codul Muncii, republicată, cu modificările și completările ulterioare (Drepturile și obligațiile salariatului, executarea contractului individual de muncă).
3. Ordonanța nr. 21/2007 privind instituţiile şi companiile de spectacole sau concerte, precum şi desfăşurarea activităţii de impresariat artistic;
4. Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice;
5. Ordin nr. 2883/2003 pentru aprobarea Normelor metodologice privind desfăşurarea activităţilor specifice aşezămintelor culturale.
6. Regulamentul de Organizare și Funcționare (ROF) al Centrului Județean pentru Artele Spectacolului și Cultură „George Ciprian” Buzău.
7. Ordonanța Guvernului nr. 137/2000 privind prevenirea și sancționarea tuturor formelor de discriminare.
8. O.U.G. nr. 195/2002 privind circulația pe drumurile publice, republicată, cu modificările și completările ulterioare;
9. Hotărârea Guvernului nr. 1391/2006 pentru aprobarea Regulamentului de aplicare a O.U.G. nr. 195/2002, cu modificările și completările ulterioare;
10. Legea nr. 319/2006 a securității și sănătății în muncă.

Tematică:
1. Reguli de circulație pe drumurile publice: Obligațiile conducătorilor auto, viteza și poziția în timpul mersului, prioritatea de trecere, depășirea, oprirea, staționarea și parcarea. Semnalizarea rutieră.
2. Obligațiile conducătorului auto în transportul de persoane și mărfuri: Documentele obligatorii la bordul autovehiculului; conduita preventivă în trafic; măsuri în caz de accident.
3. Cunoașterea și întreținerea tehnică a autovehiculului: Verificarea zilnică înainte de plecarea în cursă (nivel ulei, lichid de răcire, sistem de frânare, presiune și stare anvelope); identificarea și semnalarea defecțiunilor tehnice uzuale.
4. Norme de Securitate și Sănătate în Muncă (SSM) și PSI specifice activității de transport rutier.



Actele necesare pentru inscrierea la concurs conform art. 35 din HG 1336/2022:

 Pentru înscrierea la concurs, conform art 35 din H.G. 1336/2022,  candidaţii vor prezenta un dosar care va conţine următoarele documente:

    a) formular de înscriere la concurs, conform modelului prevăzut la anexa nr. 2 din H.G. 1336/2022 pentru aprobarea Regulamentului-cadru privind organizarea si dezvoltarea carierei personalului contractual din sectorul bugetar platit din fonduri publice;
    b) copia actului de identitate sau orice alt document care atestă identitatea, potrivit legii, aflate în termen de valabilitate;
    c) copia certificatului de căsătorie sau a altui document prin care s-a realizat schimbarea de nume, după caz;
    d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
    e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
    f) certificat de cazier judiciar sau, după caz, extrasul de pe cazierul judiciar;
    g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
    h) curriculum vitae, model comun european.
    
     	Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

   	 Copiile de pe actele care trebuie depuse la dosar, prevăzute la lit. b) - e), precum şi copia certificatului de încadrare într-un grad de handicap, se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

 Certificatul de cazier judiciar sau, după caz, extrasul de pe cazierul judiciar poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor are obligaţia de a completa dosarul de concurs cu originalul certificatului de cazier judiciar sau, după caz, cu originalul extrasului de pe cazierul judiciar, anterior datei de susţinere a probei scrise şi/sau probei practice. 
   
    	 Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut la art. 34 de 10 zile lucrătoare de la data afişării anunţului pentru ocuparea unui post vacant, propunerea sa privind instrumentele necesare pentru asigurarea accesibilităţii probelor de concurs.

Cererea de înscriere la concurs se pune la dispoziţie candidaţilor prin secretarul comisiei de concurs.

În vederea participării la concurs, conform art. 34 din HG 1336/2022, candidaţii depun dosarul de concurs în termen de 10 zile lucrătoare de la data publicării/afişării anunţului pentru ocuparea unui post vacant, respectiv in perioada 23.09.2026 – 07.10.2026 inclusiv, ora 16:30, după următorul program: de luni până joi între orele 08:00 –16:30 şi vineri între orele 08:00–14:00.

Dosarele de înscriere la concurs se depun la sediul Centrului Județean pentru Artele Spectacolului și Cultură ,,George Ciprian” Buzău Aleea Castanilor nr. 1, Et. 1, Compartiment Resurse Umane, persoană de contact: Referent de Specialitate: Ciucu Iulica, telefon:  0238/710383.

  Desfăşurarea concursului de angajare constă în etapele cuprinse între prima zi de depunere a dosarelor candidaţilor şi data afişării rezultatelor finale ale concursului.

Concursul se desfăşoară la sediu,  in urmatoarele etape, conform art. 32:

a) Selecţia dosarelor de înscriere  la concurs pe baza îndeplinirii condiţiilor generale şi specifice de participare la concurs, se va realiza, cf. art 36 alin. (1) din HG 1336/2022,  in termen de 2 zile lucrătoare de la data expirării termenului de depunere a dosarelor, respectiv: 09.10.2026, ora: 14:00;

· Afișarea rezultatului selecției dosarelor folosind sintagma ,,admis” sau ,,respins”, însoţită de  motivul respingerii dosarului, după caz, se va face la sediul instituției si pe pagina de internet, conform art. 37 din HG 1336/2022, in termen de 1 zi lucrătoare de la expirarea termenului pentru selecția dosarelor, respectiv până la data de: 12.10.2026, ora:14:00
· Contestaţiile cu privire la rezultatul selecţiei dosarelor de înscriere se depun în maximum 1 zi lucrătoare de la afişarea rezultatelor selecţiei dosarelor, cf. art. 53 din HG 1336/2022, respectiv pana la data de: 13.10.2026, ora: 14:00, la secretarul comisiei de soluţionare a contestaţiilor din cadrul Compartimentului Resurse Umane.
· Comisia de soluţionare a contestaţiilor va afişa rezultatul final, la sediul institutiei si pe pagina de internet, conform art. 54 alin (3) din HG 1336/2022, în termen de maxim 1 zi lucrătoare de la expirarea termenului de depunere a contestaţiilor,  respectiv pana la data de: 14.10.2026, ora: 14:00


b) proba scrisă va avea loc în data de: 15.10.2026 ora: 14:00, la sediul Centrului Județean pentru Artele Spectacolului și Cultură ,,George Ciprian” Buzău din Aleea Castanilor nr. 1.

La această probă vor participa doar candidaţii care au fost declaraţi ,,admis” la rezultatul final al selecţiei dosarelor;

· Rezultatul probei scrise va fi afişat la sediul instituției si pe pagina de internet, cf. art. 43 alin (2), in termen de 1 zi lucrătoare de la finalizarea probei, respectiv pana la  data de 16.10.2026, ora 14:00, cu precizarea punctajului obţinut şi a sintagmei ,,admis” sau ,,respins”;

· Contestaţiile cu privire la rezultatul probei scrise se depun în maxim 1 zi lucrătoare de la afişarea rezultatelor probei scrise, conform art 53 din HG 1336/2022, respectiv pana la data de: 19.10.2026, ora: 14:00, la secretarul comisiei de soluţionare a contestaţiilor din cadrul Compartimentului Resurse Umane.

· Comisia de soluţionare a contestaţiilor va afişa rezultatul final la sediul instituției si pe pagina de internet, conform art. 54 alin (3) din HG 1336/2022  în termen de maxim 1 zi lucrătoare de la expirarea termenului de depunere a contestaţiilor, respectiv pana la data de 20.10.2026, ora: 14:00.

c) interviul va avea loc la sediul Centrului Județean pentru Artele Spectacolului și Cultură ,,George Ciprian” Buzău din Aleea Castanilor nr. 1 Buzău, intr-un termen de 4 zile lucrătoare  de la data susținerii probei scrise, respectiv în data de 21.10.2026, ora: 14:00, cf. art 41 alin (5).
 
La această probă vor participa doar candidaţii care au fost declaraţi ,,admis” la rezultatul final de la proba ,,scrisă”.

· Rezultatul probei interviu va fi afişat la sediul instituției si pe pagina de internet in termen de 1 zi lucrătoare de la finalizarea probei, respectiv cf art. 47 alin (3), pana la data de 22.10.2026, ora 16:00, cu precizarea punctajului obţinut şi a sintagmei ,,admis” sau ,,respins”;

· Contestaţiile cu privire la rezultatul probei interviu se depun în maxim 1 zi lucrătoare de la afişarea rezultatelor probei interviu, respectiv, cf. art. 53 din HG 1336/2022, pana la data de: 23.10.2026, ora: 14:00, la secretarul comisiei de soluţionare a contestaţiilor din cadrul Compartimentului Resurse Umane.

· Comisia de soluţionare a contestaţiilor va afişa rezultatul final în termen de maxim 1 zi lucrătoare de la expirarea termenului de depunere a contestaţiilor, respectiv 26.10.2026, ora: 14:00, cf. art 54 alin (3) din HG 1336/2022.

Comisia va afişa rezultatul final în termen de maxim 1 zi lucrătoare de la expirarea termenului de afișare a rezultatului contestației la ultima proba sustinută,  respectiv pana la data: 27.10.2026, ora 14:00, cf. art 56 alin 3), prin specificarea mențiunii admis sau respins.

Afişarea rezultatelor obţinute de candidaţi la probele concursului, precum şi afişarea rezultatelor soluţionării contestaţiilor şi a rezultatelor finale ale concursului se realizează folosindu-se codul numeric pentru identificare atribuit fiecărui candidat.

Sunt declaraţi admişi la proba „scrisă” şi la proba ,,interviu” candidaţii care au obţinut minimum 50 de puncte din maximum 100 de puncte.
Punctajul final se calculează ca medie aritmetică a punctajelor obţinute la proba scrisă şi interviu.
Se consideră ,,admis” la concurs, candidatul care a obţinut cel mai mare punctaj dintre candidaţii care au concurat pentru acelaşi post, cu condiţia ca aceştia să fi obţinut punctajul minim necesar.
La punctaje egale are prioritate candidatul care a obţinut punctajul cel mai mare la proba scrisă, iar dacă egalitatea se menţine, candidaţii aflaţi în această situaţie vor fi invitaţi la un nou interviu în urma căruia comisia de concurs va decide asupra candidatului câştigător.
Candidatul nemulţumit de modul de soluţionare a contestaţiei se poate adresa instanţei de contencios administrativ, în condiţiile legii.
Afişarea rezultatelor probelor de concurs, precum şi rezultatul final se face la sediul Centrului Județean pentru Artele Spectacolului și Cultură ,,George Ciprian” Buzău din Aleea Castanilor nr. 1.

Relaţii suplimentare la telefon: 0238.710.383.



FIŞA POSTULUI


    A. Informaţii generale privind postul
    1. Nivelul postului*): Funcție de execuție
    2. Denumirea postului: Șofer
    3. Treapta profesională: Treapta I
    4. Scopul principal al postului: Asigurarea transportului în interes de serviciu al persoanelor, documentelor, materialelor și bunurilor instituției, prin conducerea legală, prudentă și corespunzătoare a autovehiculelor repartizate, precum și păstrarea acestora în stare tehnică și de curățenie adecvată.

    B. Condiţii specifice pentru ocuparea postului
    1. Studii de specialitate**): Studii medii absolvite cu diploma de bacalaureat;
    2. Perfecţionări (specializări): Nu este cazul
    3. Cunoştinţe de operare pe calculator (necesitate şi nivel): Nu este cazul
    4. Limbi străine (necesitate şi nivel) cunoscute: Nu este cazul
    5. Abilităţi, calităţi şi aptitudini necesare: capacitate de evaluare, analiză și sinteză, spirit de observație, simț organizatoric, tact și discernământ, capacitate de a lucra sub presiunea timpului, capacitatea de a lucra în echipă, abilitate de comunicare, fluență și coerență în exprimare, operativitate, flexibilitate în gândire, receptivitate, profesionalism, sociabilitate, inițiativă, comportament adecvat, corectitudine în cadrul relațiilor de muncă.
    6. Cerinţe specifice***): Deținerea unui permis de conducere valabil, categoria B.
    7. Competenţa managerială****)(cunoştinţe de management, calităţi şi aptitudini manageriale): Nu este cazul.

    C. Atribuţiile postului: 
· Efectuează deplasări numai în interes de serviciu, în baza aprobărilor, dispozițiilor și documentelor de transport stabilite de instituție.
· Parchează și păstrează autovehiculul în locurile stabilite ori în alte locuri permise de lege și adecvate protejării vehiculului și bunurilor transportate.
· Respectă destinația și traseul stabilite prin documentele sau dispozițiile de serviciu și poate modifica traseul numai atunci când condițiile de trafic, restricțiile de circulație, siguranța persoanelor ori alte împrejurări obiective impun acest lucru.
· Asistă la descărcarea – încărcarea mărfurilor și verifică distribuirea și asigurarea corespunzătoare a încărcăturii.
· Verifică înaintea deplasării starea aparentă de funcționare și siguranță a autovehiculului repartizat, inclusiv nivelurile, anvelopele, sistemele de iluminare și semnalizare, documentele și dotările obligatorii.
· Nu pleacă în cursă și oprește utilizarea autovehiculului atunci când constată o defecțiune care poate afecta siguranța circulației.
· Efectuează numai verificările și operațiunile simple de întreținere pentru care este instruit și care sunt permise de documentația autovehiculului. Nu efectuează reparații care necesită calificare, autorizare, echipamente specializate ori intervenția unui service autorizat.
· Semnalează imediat managerului și persoanei competente defecțiunile și necesitatea reviziilor, inspecțiilor sau reparațiilor.
· Urmărește consumul de carburant și lubrifianți și semnalează diferențele neobișnuite ori defecțiunile care pot determina creșterea consumului. Nu răspunde pentru depășiri cauzate de condițiile reale de trafic, traseu, încărcătură, vreme sau defecțiuni care nu îi sunt imputabile.
· Completează corect și la timp foaia de parcurs și celelalte documente de transport, consemnează kilometrii, traseele, alimentările și cursele efectuate, obține confirmările prevăzute de procedurile interne și predă documentele la termenele stabilite.
· Informează imediat managerul și persoana competentă asupra defecțiunilor constatate și asupra reviziilor, inspecțiilor sau reparațiilor necesare.
· Preia materialele, documentele și bunurile destinate transportului pe baza documentelor corespunzătoare și răspunde pentru păstrarea și predarea celor efectiv preluate, în limitele operațiunilor realizate.
· Verifică existența, valabilitatea și starea dotărilor obligatorii și a echipamentelor repartizate autovehiculului și semnalează necesitatea înlocuirii ori completării acestora.
· Nu este obligat să asigure din resurse proprii unelte, materiale, consumabile sau dotări ale autovehiculului.
· Respectă legislația rutieră, limitele de viteză, regulile privind oprirea, staționarea, transportul persoanelor și bunurilor și folosește centura de siguranță.
· Nu conduce sub influența alcoolului, a substanțelor psihoactive, a medicamentelor incompatibile cu conducerea ori într-o stare de oboseală care poate afecta siguranța.
· Nu utilizează telefonul sau alte dispozitive în timpul conducerii în condiții interzise de lege.
· Respectă timpii de odihnă și comunică înaintea plecării orice situație care îl împiedică să conducă în siguranță.
· Nu permite conducerea autovehiculului de către persoane neautorizate și nu transportă persoane ori bunuri fără legătură cu sarcina de serviciu aprobată.
· În cazul unui accident, incident, avarii, furt sau deteriorări, ia măsurile prevăzute de lege, anunță serviciile competente atunci când este necesar, informează imediat managerul și nu părăsește locul evenimentului decât în condițiile permise de lege.
· Nu recunoaște și nu asumă în numele instituției obligații de plată, despăgubiri ori alte angajamente juridice.
· Urmărește și semnalează din timp termenele privind inspecția tehnică periodică, asigurarea, rovinieta, reviziile și celelalte documente sau operațiuni necesare utilizării legale a autovehiculului.
· Păstrează documentele autovehiculului și datele privind deplasările în condiții de siguranță și confidențialitate.

Obligații generale ale angajatului
· Îndeplinește sarcinile legale dispuse de manager, în limitele competențelor postului, în legătură cu activitatea Compartimentului Centrul Expozițional, Cultural și Turistic al Județului Buzău și cu respectarea pregătirii, instruirii și autorizărilor necesare.
· Îndeplinește la termen și la nivelul de calitate stabilit sarcinile legale repartizate.
· Colaborează cu personalul compartimentului și cu celelalte servicii și compartimente ale instituției pentru realizarea programelor, proiectelor și activităților aprobate.
· Utilizează eficient timpul de muncă.
· Folosește eficient timpul de muncă.
· Respectă obligația de loialitate față de instituție, confidențialitatea informațiilor și documentelor de serviciu și regulile interne de conduită, fără afectarea drepturilor și libertăților recunoscute de lege.
· Manifestă o conduită profesională, responsabilă și respectuoasă în relațiile cu colegii, colaboratorii, prestatorii, expozanții, vizitatorii și publicul.
· Păstrează confidențialitatea informațiilor, datelor, documentelor, materialelor și mijloacelor de acces de care ia cunoștință în exercitarea atribuțiilor, în condițiile legii, ale contractului individual de muncă și ale procedurilor interne.
· Respectă Regulamentul de organizare și funcționare, Regulamentul intern, Contractul colectiv de muncă aplicabil, Codul de conduită, procedurile interne și normele privind securitatea și sănătatea în muncă, apărarea împotriva incendiilor și situațiile de urgență.
· Răspunde patrimonial pentru pagubele materiale produse instituției din vina și în legătură cu munca sa, numai în condițiile și prin procedurile prevăzute de lege.
· Informează în scris managerul asupra colaborărilor profesionale externe care pot genera incompatibilități, conflicte de interese, suprapuneri cu programul de lucru ori utilizarea numelui, informațiilor sau resurselor instituției.

    D. Sfera relaţională a titularului postului
    1. Sfera relaţională internă:
    a) Relaţii ierarhice:
    - subordonat faţă de: Managerul instituției
    b) Relaţii funcţionale: Colaborează cu toate serviciile și compartimentele instituției, în limita atribuțiilor postului și pentru realizarea programelor, proiectelor și activităților aprobate.
    c) Relaţii de control: Nu este cazul
    d) Relaţii de reprezentare: Nu este cazul
  
  2. Sfera relaţională externă:
    a) cu autorităţi şi instituţii publice: Menține, în limitele atribuțiilor, relații operative cu autoritățile competente și celelalte entități implicate în exploatarea legală a autovehiculului, în baza mandatului primit.
    b) cu organizaţii internaţionale: Nu este cazul
    c) cu persoane juridice private: Menține relații operative cu furnizorii de carburanți, unitățile de service, societățile de asigurare și ceilalți prestatori desemnați de instituție, fără dreptul de a comanda servicii, de a accepta costuri sau de a angaja juridic ori patrimonial instituția.
    3. Delegarea de atribuţii şi competenţă*****): 


                                                                                                          






